钦定古今图书集成/理学汇编/学行典/第191卷 > 偰文质
## 钦定古今图书集成/理学汇编/学行典/第191卷 > 偰文质

按《溧阳县志》：“偰文质，字孟彬，其先畏吾人。父哈喇普
花，为广东都转运使，死王事，谥忠愍。文质幼慧，日诵
数百言，每以母教之严，俨若成人。十岁，割股疗母病。
时以父忠、母节、子孝为三绝云。年十六，以荫监益都
滕县，历官广西宣慰司事，副都元帅。所至破贼清狱，
民赖以安。后以言事不报，遂弃官归。移忠愍及夫人”
榇，改葬于溧之沙涨里。寻除吉安路总管，有旨虑囚
广西。还，归老溧阳。至元六年卒。追封云中郡侯，谥忠
襄。五子一侄，皆成进士。其第旧有“五桂坊”，今尚存其
名。